દ્રુપદ નરેશના આમંત્રણે જઈ, દ્રૌપદીનો સ્વયંવર હારીને આવેલા ભાણેજો ખૂબ હતાશ અને ઉદાસ હતા. અર્જુન એ સ્વયંવર જીત્યો એ સમાચારથી કર્ણની ભ્રકુટી મધ્યમાં એકત્રિત થઈ ગયેલી. અર્જુન અને તેના ચાર ભાઈઓએ દ્રુપદપુત્રી સાથે લગ્ન કર્યા એ સમાચાર સાંભળીને આશ્ચર્યમાં પડેલા દુર્યોધને મને પૂછ્યું પણ હતું કે કાયદાકીય રીતે હસ્તિનાપુર પર્સનલ લો બોર્ડ આવા લગ્નને મંજૂરી આપે છે? અમે અમારા લૉયર બલરામ વેઠમૂકાણીનો સંપર્ક કરી તેમને આ પ્રશ્ન કર્યો. તેમણે કહ્યું કે લગ્ન હસ્તિનાપુરની બહાર થયા હોવાથી તેને આ કાયદા અંતર્ગત આવરી શકાય તેમ નથી.